**HÍRDETMÉNY**

**Repülési szakmérnöki és Repülési specialista szakirányú továbbképzési szakok indításáról**

A Nyíregyházi Egyetem 4 féléves, nappali, önköltséges képzést indít diplomások részére 2021/2022 tanév I. félévében **Repülési szakmérnöki és Repülési specialista szakirányú továbbképzési szakokon.**

 **A végzett hallgatók képesek:**

* **a tanult módszerek alkalmazásával önállóan megtervezni és végrehajtani adott útvonal végigrepülési feladatát vagy más repüléssel kapcsolatos feladatot,**
* **folyamatosan követni az időjárási, a légi-irányítási és a repülőgép műszaki paraméterei által alkotott feltételrendszert és szükség esetén módosítani a repülési tervet, majd ennek megfelelően eljárni.**

**A hallgató a megszerzett szakképzettséggel alkalmas lesz a repülési folyamatok elemzésére és optimalizálására, a folyamatok hatékonyságának javítására és a biztonság fokozására.**

A képzés 4 féléves, mely tartalmazza a teljes ATPL(A) elméleti anyagot, valamint 143 óra repülési és 60 óra szimulátor gyakorlatot.

A képzés végén a hallgatók a következő jogosításokkal fognak rendelkezni:

• Airline Transport Pilot Licence Theory Credit (ATPL(A)) elmélet,

• Commercial Pilot License (CPL) szakszolgálati engedély,

• Performance Based Navigation (PBN) jogosítás,

• Advance Upset Prevention & Recovery (UPRT) jogosítás,

• Night Visual Flight Rules (NVFR) jogosítás,

• Multi Engine Instrument Rating (ME IR) jogosítás,

• Multi Crew Cooperation (MCC) oklevél.

**A felvétel feltételei:**

REPÜLÉSI SZAKMÉRNÖK szakirányú továbbképzési szak

A szakirányú továbbképzésre történő felvétel feltétele:

* Műszaki, informatika vagy agrár képzési területek valamelyikén legalább alapképzésben (vagy ezzel egyenértékű főiskolai szintű képzésben) megszerzett végzettség és mérnöki szakképzettség.
* Tárgyalóképes angol nyelvtudás: minimálisan államilag elismert B2 szintű komplex (korában középfokú „C” típusú) vagy TOEFL IBT minimum 80/120 pontot elérő szintű nyelvvizsga.
* Egészségügyi alkalmasság: PART MED Class 1 orvosi minősítés.
* Alkalmas minősítés a repülő gyakorlati képzést végző szervezet (ATO) pályaalkalmassági vizsgálatán.

Tervezett beiskolázási létszám: 3-14 fő

Finanszírozás módja: önköltséges (Összesen 19,5 millió forint, 1,5+6+6+6 millió forintos bontásban)

Tanulmányok kezdete: 2021. szeptember

…………………………………………………………………………………………………..

REPÜLÉSI SPECIALISTA szakirányú továbbképzési szak

A szakirányú továbbképzésre történő felvétel feltétele:

* Orvos- és egészségtudomány; társadalomtudomány; jogi; közigazgatási, rendészeti és katonai; pedagógusképzés; informatika; természettudomány; gazdaságtudományok; bölcsészettudomány; agrár; sporttudomány képzési területek valamelyikén legalább alapképzésben (vagy ezzel egyenértékű főiskolai szintű képzésben) megszerzett végzettség és szakképzettség.
* Tárgyalóképes angol nyelvtudás: minimálisan államilag elismert B2 szintű komplex (korában középfokú „C” típusú) vagy TOEFL IBT minimum 80/120 pontot elérő szintű nyelvvizsga.
* Egészségügyi alkalmasság: PART MED Class 1 orvosi minősítés.
* Alkalmas minősítés a repülő gyakorlati kiképzést végző szervezet (ATO) pályaalkalmassági vizsgálatán.

Tervezett beiskolázási létszám: 3-14 fő

Finanszírozás módja: önköltséges (Összesen 19,5 millió forint, 1,5+6+6+6 millió forintos bontásban)

Tanulmányok kezdete: 2021. szeptember

Azok a jelentkezők, akik a Nyíregyházi Egyetem (korábban Nyíregyházi Főiskola) repülőmérnöki

szak repülő-műszaki szakirányán végeztek, több tárgyból is felmentést kérhetnek.

**A jelentkezési lappal (letölthető az egyetem honlapjáról) beadandó dokumentumok**:

1. Angol nyelvből államilag elismert, középfokú (B2), komplex típusú nyelvvizsga vagy azzal

egyenértékű érettségi bizonyítvány vagy oklevél.

2. Az 1178/2011 (2011.11.03.) EU rendelet a MED alfejezet szerinti 1. osztályú orvosi

minősítés (egészségügyi alkalmassági vizsgálat – reporvos.hu; Budapest, Gyáli út).

3. Alkalmas minősítés a repülő gyakorlati képzést végző képző szervezet (ATO, Tréner Kft.)

pályaalkalmassági vizsgálatán.

Pályaalkalmassági vizsgálatra jelentkezés: kata.choma@trenerkft.hu

Pályaalkalmassági vizsgálat ideje: 2021.07-08 hónapban

4. A felsőfokú végzettséget igazoló oklevél másolata

**Jelentkezési határidő: 2021. 08. 23.**

**Jelentkezési lap beküldési címe:**

Nyíregyházi Egyetem

Hallgatói Szolgáltató Központ

4400 Nyíregyháza, Sóstói út 31/B

**A képzés összköltsége:** 19,5 millió forint (1,5 millió forint az első félévben és 3\*6=18 millió forint a II.-III.-IV. félévben), melyre a Diákhitel 2 felvehető.

**Képzés kezdete:** 2021. szeptember

**A két szakon a képzés összesen minimum 4 fő jelentkezése esetén indul.**

**Amennyiben az első osztályú orvosi vizsgálatra még nem jelentkezett be, kérjük tegye meg minél**

**előbb!**

Kérjük, amennyiben mégsem fog részt venni a pályaalkalmassági vizsgálaton, jelezze felénk

e-mailben vagy telefonon!

További információ: Choma Kata – kata.choma@trenerkft.hu ; +36 70/626 1728

 felvi@nye.hu